**doar două**

*Paparuz*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

înjurături mi-au rămas (de la tata)

primordiale ce-i drept

şi acelea lipite de timpanul urechii stângi

pe care un orelist practicant budhist

mi-a scos-o fără ezitare din rădăcină

pentru mântuirea mea nirvanică anticipată

a concis aproape fericit privindu-mă

suferind atât de mult după şoaptele tale

alerg eu oarecum nepăsător de perspectiva edenică

după şoaptele tale singurele din lume

care m-ar putea face cumva să cred

că destinul meu are vreo însemnătate acolo sus

chiar şi aşa într-o ureche cum am rămas